SET ปิดเช้าลบ 4 จุด คาดบ่ายไซด์เวย์ แนะจับตางบ SCB วันนี้
SET ปิดเช้าลดลง 4 จุด รับแรงกดดันหุ้น DELTA และ TISCO แนะติดตาม SCB ประกาศงบ Q1 ส่วนแนวโน้มบ่ายคาดแกว่งตัวอยู่ในกรอบ ให้แนวรับ 1,555 จุด แนวต้าน 1,570 จุด
SET ปิดเช้าลดลง 4 จุด รับแรงกดดันหุ้น DELTA และ TISCO แนะติดตาม SCB ประกาศงบ Q1 ส่วนแนวโน้มบ่ายคาดแกว่งตัวอยู่ในกรอบ ให้แนวรับ 1,555 จุด แนวต้าน 1,570 จุด
21 เม.ย. 2566

นายวทัญ จิตต์สมนึก ผู้อำนวยการฝ่ายวิเคราะห์กลยุทธ์ บล.พาย กล่าวว่า ตลาดหุ้นไทยช่วงเช้าวันนี้แกว่งไซด์เวย์ ตาม Sentiment เชิงลบตลาดหุ้นอื่นในภูมิภาคเอเชีย ที่ส่วนใหญ่เคลื่อนไหวทั้งในแดนบวกและลบ ประกอบกับยังได้รับแรงกดดันจากหุ้น DELTA ที่ปรับตัวลง และหุ้น TISCO ที่ขึ้นเครื่องหมาย XD ขณะที่ยังมีแรงหนุนจากหุ้นกลุ่มธนาคารพาณิชย์ หลังผลการดำเนินงานในไตรมาส 1/66 ออกมาดีทั้ง KTB, BBL และ KBANK เหลือ SCB คาดจะประกาศงบออกมาในเร็วๆ นี้ ซึ่งบล.พาย ประเมินกำไรไตรมาสแรกไว้ที่ 9,700 ล้านบาท
ขณะที่แนวโน้มดัชนีฯ ในช่วงบ่าย น่าจะแกว่งตัวอยู่ในกรอบ ให้แนวรับไว้ที่ 1,555 จุด และแนวต้าน 1,570 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 2,737.14 ล้านบาท ปิดที่ 128.50 บาท เพิ่มขึ้น 2.50 บาท
KTB มูลค่าการซื้อขาย 2,394.83 ล้านบาท ปิดที่ 18.10 บาท เพิ่มขึ้น 0.60 บาท
SCB มูลค่าการซื้อขาย 1,770.68 ล้านบาท ปิดที่ 103.00 บาท เพิ่มขึ้น 3.25 บาท
BBL มูลค่าการซื้อขาย 1,534.64 ล้านบาท ปิดที่ 160.00 บาท เพิ่มขึ้น 1.50 บาท
TISCO มูลค่าการซื้อขาย 1,084.90 ล้านบาท ปิดที่ 92.50 บาท ลดลง 7.25 บาท